Меджик и Майкъл. Четири четвъртини на мач, седем мача
за шампионската титла.
МЕДЖИК И МАЙКЪЛ
Двама майстори на играта в сблъсък за титлата.
Аз срещу него. За пръв път се изправяхме един срещу друг.
ЪРВИН "МЕДЖИК" ДЖОНСЪН
Дуел между две легенди.
Меджик Джонсън от "Лейкърс" и Майкъл Джордан от "Булс".
Ако си на върха на планината, не искаш някой да те избута оттам.
МАЙКЪЛ ДЖОРДАН, "БУЛС"
Ще се биеш до последно.
Меджик беше в тази позиция. За мен той беше на върха на планината.
Цялата ми енергия беше насочена към това да се опитам да го надвия.
Като състезател нямаше да се откажа от короната без бой.
Знаех за коя жена ще се оженя.
Не бях готов за тази крачка, но знаех, че ще е за Куки.
Разбира се, родителите й и приятелите й, смятаха,
че може би не съм подходящият за нея.
Защото неведнъж разбих сърцето й. Но много я обичах.
Познавах го добре и знаех, че не го прави, защото не ме обича.
КУКИ ДЖОНСЪН
Не беше това.
През 1991 г., когато играхме срещу "Булс", тя ми каза:
"Ако имаме бъдеще, трябва да живея в Ел Ей".
Казах му, че причината да не можем да се оженим,
според мен беше в това, че не живеехме в един град.
Толкова години връзката ни беше от разстояние.
Трябваше да се научим да живеем в един град.
Щях да се преместя, ако имах работа и собствен апартамент,
за да можех да съм самостоятелна.
Някои от нас не се радваха, че тя се връща при него,
че отново сляпо му се доверява.
МАРША, ОДРИ, ПЕНИ ПРИЯТЕЛКИ ОТ КОЛЕЖА
Нима забрави издънките му?
Това беше първата година,
в която той ме покани на плейофите.
НАПРЕД, "ЛЕЙКЪРС"!
В предишните шампионати никога не бях до него.
Най-сетне, когато се изправиха срещу "Чикаго",
той ми позволи да отида.
Много се вълнувах, че ще гледам плейофите.
Щеше да играе срещу Майкъл Джордан от "Чикаго Булс".
БАЙРЪН СКОТ, "ЛЕЙКЪРС"
Нямаше сезон, в който да не сме се чувствали най-добрите.
В отбора бяхме надменни и с високо самочувствие.
Отидохме в Чикаго наперени.
Топката е за "Ел Ей Лейкърс".
Меджик Джонсън срещу Майкъл Джордан.
"Чикаго" бяха много добри.
ДЖЕЙМС УЪРТИ, "ЛЕЙКЪРС"
Но не бяха стигали до финал. Ако не си бил на финал, не знаеш какво е.
Това е в твой ущърб.
За пръв път имахме възможност да играем срещу такава сила.
Преди мача бяхме притеснени.
Чувствах се уверен, бяхме взели първия мач.
Ей Си Грийн се връща в игра.
Меджик.
Знаехме какво да очакваме на финалите. Това ни беше работата.
ЕЙ СИ ГРИЙН, "ЛЕЙКЪРС"
Печелехме важните мачове.
"Да започваме втория мач."
ТРОЙКА НА ПЪРКИНС ОТВЯ "БУЛС"
После биха четири пъти поред.
Последни секунди. Опитът на Меджик за тройка е блокиран.
Пипън взима топката.
И "Чикаго Булс" печелят първия си шампионат на НБА.
Меджик не се дава без бой.
Налага се да му отнемеш нещо със сила, неведнъж е печелил титлата.
Бихме се и я взехме.
Опитах се да стигна до него, но не успях. Исках да го поздравя.
Той дойде в съблекалнята ни и ме прегърна.
Поздрави ме и ми пожела всичко хубаво.
Когато ме прегърна, той се разплака.
Беше красив момент и за двама ни, да видим радостта.
Исках да му кажа: "Честито за първата спечелена титла".
Той можеше и да не го прави, защото бяхме съперници.
Но разбираше какво значи това.
Разбираше уважението, което печелиш с влизането
в клуба на Лари Бърд и Меджик Джонсън.
Това показва, че е истински шампион.
Майкъл Джордан е "Най-полезен играч".
Имаш ли усещането, че Меджик Джонсън ти предава щафетата?
Джордан сякаш му казваше:
Р. РОБЪРТС, ЖУРНАЛИСТ
"Защо не предадеш щафетата?". А Меджик: "Не ми се иска."
Той не беше готов да се прости с титлата.
Трябва да призная, че беше техен ред. Но колко ме болеше да губя.
Казах си: "Спокойно, догодина ще бием".
Въпреки че паднахме, за нас това беше добре.
За него беше добре,
защото осъзна, че може да ме покани в тази част от живота си.
И тогава се случи партито на басейна.
Вече бях известен купонджия.
Организирах най-яките купони в Холивуд.
Правех страхотни партита на басейна. Всеки искаше да дойде.
Много се забавлявахме.
М. КУПЪР, "ЛЕЙКЪРС"
Ако си женен, загазваш. Ако си ерген, пак загазваш.
Много от съпругите негодуваха, че мъжете им са там, а те не бяха канени.
Трябва да пораснете. Не бива да правите тези неща.
Казвах му: "Не мога да повярвам, че правиш това".
А той: "А аз - че го изкарваш такъв проблем".
Пак се скарахме жестоко.
"Ако направиш този купон, край с нас."
Аз се запънах, но и той се запъна.
Разумът ми казваше: "Не искаш да имаш нищо общо с това.
Може би е знак. Той няма да се промени".
Скъсахме.
Не мислех, че тя ще си тръгне.
Много тежко го преживях.
След сезона ходех на Бахамите и спях в продължение на седмица.
Оставях тялото и ума ми да отдъхнат.
Куки преживя много, няма спор.
Но заслужаваше много повече.
Не заслужаваше да искам ръката й,
а после да развалям годежа три пъти.
Добра жена като нея заслужаваше повече.
Когато говорим за сродни души,
тя беше идеалната за мен.
Тогава се обади татко и каза: "Младши, мисли му, ако не я вземеш.
Бог те е благословил с такава жена.
Ще направиш грешка, най-голямата грешка в живота си".
Той ми се обади.
Каза: "Мисля, че съм готов".
А аз: "Добре. Има само един начин да го направим.
Като се върнеш, отиваме направо във Вегас, женим се и приключваме с това".
Казах му: "Не ми трябва сватба". Вече ми беше дошло до гуша.
"Да го направим."
Тя каза: "Искам кратък годеж.
Трябва веднага да стане, преди да си размислил".
Казах й: "Няма да размисля".
ЛАНСИНГ, МИЧИГАН 14 СЕПТЕМВРИ 1991 Г.
Помня, че си помислих: "А ако той не се появи?".
Все още се боях, че той ще се уплаши в последния момент,
беше го правил много пъти.
Като в "Булката беглец" - само че той беше женихът беглец.
Роклята ми беше почти два номера по-голяма,
защото отслабнах от стрес.
Бях много притеснена, приятелките ми ме успокояваха: "Той ще дойде, не се бой".
Без да се смеете и хихикате.
Да не чувам "алилуя", когато каже: "Обявявам ви за съпруг и съпруга".
Когато някой влезеше, питах: "Той дойде ли?".
В този момент вече си мислехме:
"Като отидем, ако е там, значи ще има сватба".
Имаше сватба. - Беше невероятна.
Карах я да чака дълго време.
Бяхме у дома - в Мичиган -
със семейството и приятелите ни пред очите на целия свят
и щеше да е страхотно.
Стоях в задния край на църквата с татко, вратите се отвориха
и не можех да помръдна.
Още не бях сигурна.
Татко ме попита: "Добре ли си? Ще го направиш ли?".
Поех дълбоко дъх и тръгнах към олтара.
Като видях колко е красива, се разплаках.
Беше прекрасен момент.
Куки изглеждаше като принцеса. Беше красива.
На Ървин му личеше… - Как издиша от облекчение.
Сякаш си мислеше: "Вече е моя, всичко е наред".
Обявявам ви за съпруг и съпруга.
Можете да целунете булката.
Като знаех, че вече сме заедно и ще създадем семейство,
се чувствах невероятно.
ПАРИЖ 18 ОКТОМВРИ 1991 Г.
ПРЕДИ СЕЗОНА НА НБА
Тъй като отивахме в Париж с "Лейкърс"
да играем с няколко френски отбора,
си казахме: "Да изкараме медения си месец там".
С Куки сме на меден месец, разглеждаме забележителности.
Вечер се разхождаме и се радваме един на друг.
Припомнихме си дните в колежа.
Бях спряла противозачатъчните хапчета месеци преди това,
защото планирахме да се оженим.
Докато бяхме в Париж, ми се стори, че имам признаци.
Реших да си направя тест.
Но не можахме да го разчетем, беше на френски.
Когато камериерката влезе да почисти и й показах теста - посочих го ето така -
тя каза: "Уи, уи".
Бях толкова щастлив, защото и двамата го искахме -
да имаме дете заедно.
Най-сетне се ожених за Куки, а сега тя беше бременна.
После започнахме подготовката за сезона.
Сега задачата ни беше да бием Биковете.
ГАРИ ВИТИ, "ЛЕЙКЪРС"
Усещахме, че в този състав имаме шансове да сме на финалите.
Бяхме изиграли шест от осем мача преди сезона.
СОЛТ ЛЕЙК СИТИ 26 ОКТОМВРИ 1991 Г.
Летяхме за Солт Лейк, настанихме се в хотела.
Имах съобщения да се обадя в офиса.
Свързах се с Джери, а той: "Прати Меджик у дома".
"Защо?"
"Не мога да ти кажа, но трябва да е у дома."
"Веднага."
Джери никога не ми беше говорил така.
"Има нещо, което искам да знаеш."
Казах "добре" и се обадих на Меджик. "Връщаш се у дома."
А аз: "Защо?". "Не знам. Казаха, че трябва да се върнеш."
Казах му: "Прибираме се у дома след мача, не може ли да почака до утре?".
"Не, трябва веднага да тръгнеш."
Обади ми се д-р Мелман.
ЛОН РОУЗЪН, АГЕНТ
Той каза: "Меджик трябва да се върне". Не уточни защо.
"Ървин се прибира. Не може да играе."
Д-Р МЕЛМАН, ЛЕКАР НА "ЛЕЙКЪРС"
"Трябва да се прибере у дома, не бива да играе.
Да дойде в кабинета ми, щом кацне."
Меджик трябваше да играе в Юта.
Като пристигнахме в залата, го нямаше. Казаха ни, че се е върнал в Ел Ей.
Имал грип или настинка.
Вече му бяхме направили медицински преглед.
Ако имаше нещо, то трябваше да се види на този преглед.
Рак? Какво можеше да е?
ЛОС АНДЖЕЛИС
Отидох право в кабинета на д-р Мелман.
Мисля, че беше на третия етаж.
Беше вече 17,30 ч. Нямаше никого в чакалнята.
Тогава д-р Мелман отвори вратата и каза: "Ървин, заповядай".
Като затворя очи, мога ясно да си спомня как изглеждаше кабинетът ми
и къде седнаха двамата с Лон.
Седнах и по изражението му личеше, че нещо не е наред.
Той отвори чекмеджето на бюрото си,
взе плик и от него извади документ.
И каза: "Имам лоша новина, с ХИВ си".
АНТИГЕН НА ХИВ-1 И АНТИТЕЛА НА ХИВ-1/ХИВ-2
ДОКАЗАНО НАЛИЧИЕ НА ХИВ ИНФЕКЦИЯ
Седях и мълчах.
Отказвах да повярвам.
Бях слисан.
"Сигурен ли сте?"
Когато се успокоих, попитах: "Какво означава това? Ще умра ли?".
А той каза: "Все още не знаем".
"Безпокоя се. Жена ми е бременна. Какво да й кажа?"
Предстоеше ни живот като в приказките,
а изведнъж научавам съкрушителна новина.
Седях и се питах: "Боже, как ще се прибера и ще й го кажа?".
Знаех, че това щеше да я съсипе, да я нарани.
Бях у дома и се канех да гледам мача, когато звънна телефонът.
Беше Ървин.
Той каза: "Прибирам се към къщи. Ще ти кажа защо, като се прибера".
Сигурно беше нещо сериозно, щом нямаше да играе.
Чакането ме убиваше.
Може би най-трудното нещо, което съм правил през живота си.
Да кажеш на човека, когото обичаш
и който те обича…
Когато се прибра, той ме погледна и каза: "Трябва да поговорим".
"Не знам как да ти го кажа, затова ще говоря направо.
Заразен съм с ХИВ - вируса, който причинява СПИН."
Тя започна да плаче и това разби сърцето ми.
Разби сърцето ми.
"Мили боже, ще умреш ли?"
Всеки, за когото научавахме, умираше.
Тя попита: "Какво означава това за мен? А за бебето?". Не знаех.
Боже мой, бебето ми.
А бебето ми?
Какво ще стане с него?
Казах: "Не може да бъде".
КРИСТИН ДЖОНСЪН, МАЙКАТА
"Сигурно се шегуваш."
Тогава нищо не се знаеше.
ЛАРИ ДЖОНСЪН, БРАТ
Беше смъртна присъда.
Канех се да вечерям, взех чантата си и се качих в колата си.
Плаках.
Молех се, плаках и се молех.
Сякаш някой ме беше ударил в корема с прът.
Всички бяхме съкрушени. но мама и татко ми късаха сърцето,
не можех да го понеса.
КИМБЪРЛИ, СЕСТРА
Казах: "Господи, не прибирай момчето ми.
Пощади детето ми, Господи. Моля те".
Плаках. Исках да остана насаме с мъката си.
ПЪРЛ, СЕСТРА
Звънна телефонът. Мама вдигна.
АНДРЕ ДЖОНСЪН, СИН
И каза: "Баща ти иска да говори с теб".
Помня как той се опитваше да ми обясни.
"Заразен съм с това нещо ХИВ. Лекарите не знаят много за него.
Ще се оправя."
После говори с мама. Опитваха се да намерят обяснение.
Лекарите казваха: "Прекарвай колкото се може повече време с него,
защото той вероятно няма да живее дълго".
27 ОКТОМВРИ 1991 Г.
На сутринта отидохме при лекаря.
И ми взеха кръв.
Резултатите се чакаха с дни.
Чакането беше агония.
Това беше най-ужасният период в живота ми - чаках и си мислех
за родителите ми, за братята и сестрите ми, за сина ми Андре.
Трябваше ли да напиша завещание?
Мислех, че ще умра.
Не спях, само мислех:
"Това ли е последният път, в който я прегръщам?".
С Куки дойдоха при мен.
Пристигнаха и вратата се отвори.
Нищо - само сълзи. Какво се казва в такъв случай?
Ървин предложи двамата да излезем. "Да се разходим до плажа."
Тръгнахме и той започна да говори.
Казвах му: "Ако нещо стане с мен, погрижи се за семейството ми".
"Май ще трябва да спра да играя."
И в един момент той каза: "Не знам дали ми се живее.
Може да сложа край на живота си".
30 ОКТОМВРИ 1991 Г.
Кръвта му беше изпратена на д-р Дейвид Хо
в института по СПИН "Арън Даймънд".
ТАЙМ МЪЖ НА ГОДИНАТА - Д-Р ХО
Започнах да изследвам ХИВ и СПИН още през 1980 г.
Отраснал съм в Лос Анджелис
и още от ученик съм фен на "Лос Анджелис Лейкърс".
Д-Р ДЕЙВИД ХО, УЧЕН
Кой не познаваше Меджик?
Той се обади и каза: "Ървин е много зле. Т-клетките му са 203".
На този етап той беше "на границата". При 200 Т-клетки си със СПИН.
Много се страхувахме за него.
Това е близо до предела,
под който той щеше да е податлив на много инфекции.
Разговаряхме колко му остава. Най-много две-три години.
Не бях оптимист, че при 203 Т-клетки той ще изкара още пет години.
Т-клетките помагат на имунитета да отговори на определени инфекции -
да произведе антитела и да обучи Т-клетки убийци за отговор на други патогени.
Като изчерпи броя на тези клетки,
ХИВ се насочва към организатора на имунния отговор
и след това човек не може да отбива атаките
на различните патогени, които са в средата ни.
Д-Р АНТЪНИ ФАУЧИ, ИМУНОЛОГ
Участвах в работната група, свързана с тази пандемия
буквално от първите седмици, когато научихме, че е ново заболяване.
Напредъкът в молекулярната биология през последните десет години
позволи на учените в Института по здравеопазване
и финансираните от него университети в страната
да разчетат генома на вируса на СПИН.
През 1991 г. това беше важен момент,
защото още не разполагахме с оптимално лечение.
Ако инфекцията се откриеше навреме, можеше и да ти провърви.
Съветът ми беше да използваме наличните тогава лекарства за забавяне на болестта,
за да съхраним имунната система в максимална степен.
По-нататък щяха да излязат по-ефективни лекарства.
Тогава имаше само едно лекарство - азидотимидин.
Трябваше да приемаш по пет три пъти на ден.
Страничните ефекти бяха ужасни.
Азидотимидинът предизвикваше прилошаване, повръщане, анемия.
Не знаехме дали физическото натоварване на един професионален атлет
нямаше да навреди на здравето му.
Д-р Хо каза: "Той вече не може да играе. Ти приключи с баскетбола".
Той не каза на съотборниците си. Затова разговарях с Ървин и Куки.
Отначало Куки не искаше да обявим това публично.
"Ще кажем, че се оттегля от баскетбола."
Можех да се справя с по една битка на ден - само с него, на четири очи -
но не бях съгласна да кажем на целия свят.
Хората щяха да започнат да се отнасят другояче с нас.
Щяха да ни изолират. Щяха да се страхуват да ни докоснат.
Трябваше да кажем на пресата…
ДЖЕРИ УЕСТ, МЕНИДЖЪР
…и да обясним какво става.
Нямаше нужда да задълбаваме.
Но това щеше да е не само национална, но и световна новина.
"Какво щяхме да кажем?" Защото всеки ме питаше.
"Ще им кажем, че е с грип."
В спорта започва сезонът на НБА. Редовният сезон стартира с 12 мача.
1 НОЕМВРИ 1991 Г.
Ще продължи ли Джордан да печели мачове на "Чикаго"?
Джонсън дойде на тренировка преди два дни,
след като пропусна първите три мача заради грип.
Той разговаря с пресата и уточни, че очаква скоро да се завърне.
Не искам да разтегна нещо или да се контузя,
защото скоро не съм тренирал.
По тази причина трябваше първо малко да потренирам.
За да вляза във форма.
Добре ли си? - По-добре съм.
Ще играеш ли? - Ще пропусна.
Ще ти липсвам ли? - Да.
До Коледа тогава!
Как си, приятелю?
Всеки ден имаше въпроси.
И с всеки изминал ден
версията с грипа започваше да издиша.
В медиите изплуваха съмнения.
Искахме да проявим уважение и да вярваме в това, което ни казват,
но в същото време се чудехме.
РАНДИ КЪРДУН, РАДИОЖУРНАЛИСТ
Не можем да следим всичко.
Ако някой удари пръста си или нещо такова,
или го боли коремът, не подозираме, че му има нещо друго.
Но в този случай наистина имаше нещо друго.
Хората шушукаха: "Не, сигурно нищо страшно не е".
Трябваше да лъжа семейството си, отбора си, главния треньор.
Трябваше да лъжа света. Лъгахме целия свят.
Помня, че се събуждах всеки ден със страх.
"Боже. Това не си е заминало."
Всеки ден си казвахме: "Ще преживеем и този ден.
С божията помощ ще изкараме и този ден. Трябва само да вярваме".
3 НОЕМВРИ 1991 Г.
Върнахме се за резултатите ми.
Мислех, че ще припадна.
Казаха ми: "Добрата новина е, че нямаш вируса.
Бебето също не е заразено".
Чухме резултатите.
Прегърнахме се. Отидох отзад и плаках като малко дете.
Усетих, че имам за какво да живея.
Трябваше да открия човек, който живее с болестта,
за да ми помогне да проумея какво ми предстои,
как ще живея всеки ден.
За мен е чест да ви представя жената, която вдъхновява милиони,
и живее с ХИВ от 11 години -
съоснователката на Детската СПИН фондация - Елизабет Глейзър. Благодаря.
Свързах се с Елизабет Глейзър. Бях чел статия за нея.
И исках да я запозная с Ървин.
Преди 11 години, докато раждах първото си дете,
получих кръвоизлив и ми преляха около 3 литра кръв.
Четири години по-късно научих, че съм заразена с вируса на СПИН
и несъзнателно съм го предала на дъщеря си Ариел чрез кърмата
и на сина си Джейк в утробата.
Разговарях с Лон.
Търсехме решение какво да правя оттук нататък,
обсъждахме плюсовете и минусите - да го обявя ли, да не го ли обявя
пред целия свят.
Попитах я какво да правя.
А тя, без капка колебание, каза: "Трябва да го обявиш.
Искам да станеш лицето на болестта.
Искам да си лицето на СПИН, трябваш ни".
Когато разбрахме за медицинския ни проблем,
че в нашето семейство трима души са със СПИН или са носители на ХИВ,
лекарят ни каза: "Не казвайте на никого. Светът не е готов за вашето семейство".
Тя каза: "Меджик Джонсън ще спаси живота на сина ми.
Няма да оцелея, дъщеря ми е мъртва. Той ще спаси живота на Джейк.
Той ще поведе борбата с името и лицето си".
Когато се запознахме с нея, тя ни окуражи само с присъствието си.
Беше гневна, казваше: "Включи се в кампанията.
Включи се в борбата за откриване на лек.
Помагай на хората, които живеят с това. Просто се ангажирай, погрижи се".
Осъзнах, че Бог умишлено ти възлага определени задачи.
Вярвам, че задачата на Ървин
беше да е лицето на тази борба, да помага и да спаси колкото се може повече хора.
На 6 ноември в дома ми решихме,
че ще направим пресконференция в петък, 8 ноември, с един ден подготовка.
Чудесно. Действаме.
Ървин имаше време и всички ние имахме време да се подготвим.
7 НОЕМВРИ 1991 Г.
Обикновен ден, нали?
Готвех се за пресконференцията. Отидох на работа рано.
И към 9 ч. сутринта ми се обади местен радиорепортер
и ми каза: "Лон, имам информация, че Ървин е със СПИН".
Директорът на "Новини" ме извика.
И ми каза: "Имаме анонимен сигнал,
че Меджик е с ХИВ и ще се оттегли от спорта".
Веднага започнах да звъня.
Казах: "Ранди, не пускай тази информация.
Ще ти се обадя пак, но моля те, не пускай тази информация".
"Кажи ми дали е вярно."
Той не каза "не".
Когато постъпи тази информация, която звучеше правдиво,
много неща ми се изясниха -
защо не чувахме нищо по въпроса и всичко беше обвито в тайнственост.
Докато бях в колата, информацията излезе.
Имах чувството, че светът ми свършва.
Моят приятел щеше да обяви публично оттеглянето си.
Бяхме на тренировка,
когато ми се обади Джери Уест.
"Информацията е изтекла.
Някакъв радиоводещ съобщи, че Меджик е ХИВ позитивен.
Изведи всички от салона."
Гари Вити прекъсна тренировката ни и каза:
"Качвайте се по колите си и отивайте във "Форум".
Не спирайте и не говорете с никого".
Казах им да зарежат всичко и да се срещнем във "Форум".
"Това, което ще чуете днес, ще промени живота ви."
Отидох направо във "Форум".
Ървин бил организирал пресконференция и искал да съм там.
КАРИЙМ АБДУЛ-ДЖАБАР
Казаха само: "Ще дойдеш ли? Много е важно".
Накрая всички се събраха и влязохме в съблекалнята.
СЪБЛЕКАЛНЯТА НА "ЛЕЙКЪРС"
Не бях готов да се оттегля.
Не бях готов да се сбогувам с тях.
Може би най-трудната част от всичко това беше, че повече нямаше да играя с тях.
Той обиколи съблекалнята,
прегърна всеки, прошепвайки нещо на ухото му.
Разказа ни всичко, което се случваше. Всички плакахме.
Бях потресен. Но исках да съм до него за подкрепа.
Той винаги е бил до мен.
Не можехме да повярваме на ушите си.
Седяхме и мълчахме.
Той е твой брат. Прекарал си години с този човек.
Като чуеш такива думи от устата на свой близък,
това те смазва.
Разплаках се, питах се как се е случило това.
Повечето от нас си мислеха, че той ще умре.
Бяхме покрусени.
Чуваш такива неща по новините, но не очакваш да се случи
на близък, с когото си прекарал голяма част от живота си.
После той се качи горе и го каза пред целия свят.
Той ще дойде тук.
Още чакаме.
Тази неизвестност само влошава нещата.
Рано или късно искаме да получим отговор. Бързо ни кажете какво става.
Всички са на тръни.
Излиза Джери Бъс, собственикът на "Лейкърс".
На подиума се качва и Меджик Джонсън. Да се доближим до него.
Първо искам да кажа добър ден на всички.
Заради вируса на ХИВ, с който съм инфектиран,
се налага да се оттегля от "Лейкърс" днес.
Най-напред искам да поясня, че не съм болен от СПИН.
Знам, че мнозина са притеснени и искат да знаят това.
Имам само ХИВ.
Искам да кажа, че играта ще ми липсва.
И оттук насетне ще съм говорител на борбата срещу ХИВ.
Поредното предизвикателство, нова страница от живота ми.
Чувствам се притиснат до стената.
Мисля, че в такъв случай човек трябва да се бори, и аз го правя.
Тази вечер започваме със съдбата на един човек.
Неотдавна баскетболната звезда Меджик Джонсън потвърди...
Новината е толкова шокираща и неочаквана, че ни е трудно да я асимилираме.
Преди минути бе официално потвърдено.
Зашеметяващата кариера на един от най-известните атлети в света приключи.
Той е само на 32 години.
Хората говорят само за баскетболната суперзвезда Меджик Джонсън.
Меджик ми се обади и ми съобщи новината.
И се почувствах като повечето хора в Америка.
Бях шокиран, това е съкрушително.
Това ни дойде като гръм от ясно небе.
Вчера беше тъжен ден.
ЧАРЛС БАРКЛИ
Знам, че не е мъртъв, но сякаш е починал брат, близък човек.
Седях в кабинета си и плачех.
Бях объркан. Избухнах в сълзи.
Защото всички мислехме, че това е смъртна присъда.
Той е жив, но не се чувства добре.
Не бива да говорим за него като за покойник.
Беше ужасно не само заради…
БАРАК ОБАМА
…невероятната му баскетболна кариера,
но и заради неговата ведрост и заразителната му усмивка,
които се бяха превърнали в неделима част от културата ни.
Много хора те искат за приятел,
когато си под коша, бориш се за топката и подаваш сръчно.
Но в такъв момент научаваш кои са истинските ти приятели.
Ако той наистина иска да образова обществеността,
би било добре да разкаже, но не в пикантни подробности,
а по подходящ начин какви сексуални връзки е имал
и как може би се е заразил с болестта.
Как се е заразил? Защо е толкова важно как се е заразил?
Съдим хората с ХИВ според начина на заразяване.
Досега в страната се смяташе,
че това е болест на гейовете и интравенозните наркомани.
Интересът към болните винаги се е свеждал до неприятния въпрос как са се заразили.
Джонсън разказва за начина си на живот:
"Спях с колкото се може повече жени, с повечето от тях без предпазни средства".
МЕДЖИК НЕ Е ГЕРОЙ
Не трябва ли да говори за поуката от това и за превенцията?
Чух, че има СПИН,
и вече няма да нося фланелката му.
МЕДЖИК ВОДЕЛ РАЗГУЛЕН ЖИВОТ ОТРИЧА ХОМОСЕКСУАЛНИ ВРЪЗКИ
Трябваше да се примиря с тази част от борбата.
ДРУГИТЕ ЖЕРТВИ: ЖЕНИТЕ МУ
Не биваше да се разстройвам, но трудно издържах.
Какво можех да направя, закотвена на дивана?
Помня, че си мислех: "Това не е в твой стил".
Три точки от осем опита за Лари.
Когато Меджик командваше парада, отборът беше друг.
Няма съмнение.
Седях и се самосъжалявах. Имах нужда да усетя любов.
Трябваше ми нещо, което да ме разведри,
за да не мисля само за живота си с ХИВ.
Никой не казва как точно се е заразил Джонсън,
но той възнамерява да направи нещо по въпроса.
Става лице на борбата срещу СПИН и движението за безопасен секс.
И това започва тази вечер, с гостуването му в шоуто на Арсенио Хол.
Телефонът ми звънна. Вдигнах и беше Меджик.
Той каза: "Трябва да ти гостувам в шоуто и да говоря пред Америка".
Попитах го не трябва ли да го направи при Лари Кинг,
а той: "Не, при теб искам да е.
Трябва да го направим".
АРСЕНИО ХОЛ, ПРИЯТЕЛ
"Трябва да ми помогнеш да живея вечно." Няма да забравя тези негови думи.
И той ми гостува.
Помня колко дълго го аплодираха.
Исках да чуя възторга на хората още веднъж.
И го чух.
Исках да се чувствам уверен в тази нова реалност - живота с ХИВ.
И Арсенио направи това възможно.
Почувствах се много по-спокоен,
че всичко ще се нареди.
Не исках да го правя, защото знаех, че трябва да задам на Ървин някои въпроси,
а не исках, приятел ми е.
Но той ми каза: "Нищо не спестявай.
Питай всичко, което би попитал всеки друг човек".
Явно има хора, които си мислят,
че тази болест май е свързана с хомосексуалистите.
Той ме погледна в очите и каза:
"Трябва да образовам колкото се може повече хора,
защото смятат, че това е болест на хомосексуалистите.
Не осъзнават, че и други хора могат да се заразят".
Президентът Буш е поканил Меджик в Националната комисия по СПИН.
Джонсън все още обмисля предложението и не е взел решение.
Написах му лично писмо преди известно време, в което изтъкнах
най-различни възможности да служи на човечеството,
и ще се радвам да участва в комисията.
Отидох в столицата, срещнах се с президента Буш
и реших да се присъединя.
Ще помагам за финансирането, профилактиката, изследванията, грижите.
Ще му покажа числата, които сигурно ще го удивят.
МЕДЖИК В КОМИСИЯТА ПО СПИН
Първо исках да се образовам по въпроса
не само за болестта,
но и как засяга чернокожата общност.
Ървин "Меджик" Джонсън влезе в нова роля.
Не на мегазвездата на "Лейкърс", а на член на Комисията по СПИН.
Нямаме представителност, Меджик.
Никой не се изправя да говори открито за случващото се в живота ни.
Нуждаем се от теб.
През 1991 г. времената бяха различни.
Имаше хора, които не се ръкуваха с него, не го прегръщаха.
Чувам, че можеш да се заразиш от тоалетната чиния.
Страхуваш ли се? - Не мисля, че може да ми се случи.
Трябва да се отървем от предразсъдъците и да погледнем реално.
Това е инфекция, която се предава
по определени начини, за които сме сигурни.
Сигурни сме и за начините, по които не се предава.
Не бива да спираме да повтаряме на хората това.
Поумнявах, ставах по-информиран.
Имах нужда да съм сред хора.
Хората помагат. Казват: "Ще съберем много пари
и искаме да помагаш на хората да се образоват по въпроса с ХИВ и СПИН".
Винаги съм бил общителен човек,
нямаше да се оставя на ХИВ да ме спира от контакта с хората.
ОБАЯНИЕТО НА ДЖОНСЪН
Той винаги е разграничавал Ървин от Меджик.
АКТИВИСТИТЕ В БОРБАТА СЪС СПИН РАЗЧИТАТ НА МЕДЖИК
Той осъзнава уникалната възможност, която известността му предлага,
и това, че трябва да постъпи отговорно, като Меджик Джонсън, а не като Ървин.
Имаше хора, които искаха повече - да чуят историята му.
И той призна, че е заради начина му на живот.
Жените имат различни фантазии. Някои искат с двама-трима партньори.
Веднъж бях с шест наведнъж.
Шест жени? - Шест.
Ако питаш дали ми хареса, да, беше готино.
Но това си има последствия.
Ти знаеше ли за другите жени?
Не съвсем, защото връзката ни беше от разстояние дълго време.
Нямаше как да очаквам от него да ми е верен.
Той беше в Ел Ей, беше суперзвезда.
Никога не изпитах гняв.
Може би защото първо преживях страха от смъртта,
а после усетих, че можем да поемем глътка въздух.
Ден след ден започнахме да се учим да живеем с това.
Казаха ни, че Ървин трябва да е в добро здраве
заради имунната система.
Той не спираше да тренира във фитнеса.
Тичах, сутрин вдигах тежести.
Търсех салони, които да наема.
В Калифорнийския университет, в "Спортс Клъб Ел Ей" през уикенда, вечер.
Така че играех почти седем дни в седмицата.
При всяка възможност не спирах да просвещавам хората.
Повечето хора се страхуват да говорят за СПИН.
Точно това поддържа невежеството.
Мисля, че Меджик Джонсън направи повече от всеки…
БИЛ КЛИНТЪН
…да разбие стигмата.
Защото страната го обичаше и уважаваше.
И защото виждаше, че той не спира да се бори.
Каква харизма само притежава Ървин "Меджик" Джонсън!
Той се оттегли миналия 7 ноември след положителния тест за ХИВ,
а днес започна гласуването за "Мача на звездите"
и той е втори по гласове в Западната конференция.
Наближаваше "Мачът на звездите" и Ървин водеше във вота,
но не беше сигурен дали от НБА ще му дадат да играе.
Някои играчи се страхуваха...
РОБ ТОРН, НБА
…да играят срещу него.
Бояха се, че биха могли да се заразят от кървящи рани.
Страх, тревожност и море от въпроси,
в това число от атлети, които играят на професионално ниво.
Носеха се слухове за бойкоти,
АДАМ СИЛВЪР, КОМИСАР НА НБА
съдебни процеси и други подобни.
Залозите бяха по-високи, отколкото осъзнавах.
Баскетболът е груб спорт. В един мач има сблъсъци, контакт, кръв.
Не бих искал да играя срещу носител на ХИВ.
Вижте ръцете на един баскетболист. Целите са в белези и в рани от нокти.
И когато цапнеш някого по устата с лакът, ти кървиш, той също.
Може да ти се случи нещо, макар и вероятността да е малка.
Много играчи се страхуваха.
Но той ми беше приятел и исках да играя срещу него.
Винаги съм приветствал възможността да играя срещу Меджик Джонсън.
Той снима специален филм за "Никелодеон".
Помня, че във филма имаше и деца със СПИН.
Посланието ми е, че на всеки може да се случи.
Аз съм пример за това.
Случи ми се заради секс без предпазни средства.
Искаше да кажеш нещо ли?
Искам всички да знаят, че ние сме нормални хора.
Недей да плачеш.
Не плачи.
Ние сме нормални хора. Така е.
И искаш хората да се отнасят така с теб, нали?
Искаш приятелите ти да играят с теб,
да ти се обаждат, да ти ходят на гости
и да остават с преспиване, нали?
Няма нищо срамно в това да плачеш.
Не знаех, че и на него му е било толкова тежко, колкото и на други.
Имало хора, които вече не искали да са му приятели и да общуват с него.
"Та това е Меджик Джонсън. Как може да сте толкова безчовечни?"
Когато Меджик разбра, че е с ХИВ,
Дейвид прие това за своя кауза.
Това е смел и героичен човек, показа героизъм.
И всички сме се зарекли да му помогнем.
Освен че заставаше редом до Меджик,
той разбираше какъв ще е ефектът в обществото
по отношение на ширещите се предразсъдъци.
Правехме го за играта.
ДЕЙВИД СТЪРН, КОМИСАР НА НБА
За човешкото в нас, за нашия Меджик.
И без да се допитвам до мнението на много хора -
боях се, че ще ме засипят с различни мнения -
казах: "Той ще играе".
Меджик Джонсън се оттегли от "Лейкърс" заради ХИВ,
но сега ще играе в "Мача на звездите" следващия месец.
Няма съмнение какво означава тази игра за всеки играч,
особено за новаците.
А за Ървин този момент е вълшебен.
Велик баскетболист, с когото феновете се отъждествяват.
Номер 32 няма търпение да дойде неделя.
Когато изляза на игрището, нещата ще се наредят от само себе си.
Никога няма да оставя баскетбола.
Обадих се на комисаря и му казах: "Комисар Стърн,
организирали сте толкова много дейности в залата в Орландо,
но искам да отида там да потренирам".
Той ми отговори: "Ървин, залата няма да е свободна докъм полунощ".
"Тогава ще отида след това."
Отидох там и играх с часове.
Когато отидохме в Орландо,
голяма част от играчите казаха, че ще направят бойкот.
Нямаше да играят в мача.
Организирах среща и застанах пред всички останали 23 играчи.
Казах: "Това няма да е гласуване.
Но Меджик ще играе в мача
и ще го прегърнем.
Не само че ще го прегърнем, но и ще го приемем".
Това беше голям момент.
АЙЗЕЯ ТОМАС, "ПИСТЪНС"
Исках играчите не само да се ръкуват с него,
но и да го прегърнат.
Това е 12-ата му поява в "Мача на звездите" -
Ървин "Меджик" Джонсън.
Меджик докосна топката пръв.
Меджик!
Отначало играхме спокойно.
Но Денис Родман постоянно ме блокираше с тяло,
което накара другите играчи да си кажат:
"Денис не го щади. И ние можем да играем агресивно".
Страхът изчезна.
Бях в стихията си.
Подавах, без да гледам.
Великолепен пас.
Вкарвах кош с кука, правех пробиви.
Попаднеше ли топката в мен, знаех какво да правя.
Бях улисан в играта, много се забавлявах.
Мислех си колко много ми липсва.
Меджик Джонсън.
Нямаше значение кой е пред мен. Наслаждавах се на играта.
И Джонсън отново! Два коша един след друг.
Ще е "Най-полезен играч".
Няма да забравя края.
Тройка ли ще е? Да! Браво!
Оставаше още малко време и всички играчи се затичаха на игрището.
Най-страхотното чувство на света.
Казваха: "Това беше. Край на мача. Шоуто свърши".
Меджик, ти си "Най-полезен играч".
Ти си най-смелият човек.
Този момент е твой. Поздравления.
С този мач аз и Дейвид Стърн
променихме начина, по който светът говореше за ХИВ и СПИН.
Онзи мач промени всичко по въпроса.
Меджик вдъхна увереност на хората, които също бяха засегнати от заразата,
показа, че тя не е смъртна присъда,
че трябва да окажат натиск върху правителството
и върху здравните власти да я приемат сериозно.
Съставянето на комисията беше добра идея.
Но тя не разполагаше с достатъчно ресурси.
Хората, които я оглавяваха, не работеха целеустремено.
Усилията им бяха насочени към общността на белите,
пренебрегваха тъмнокожите хора.
СПИН се разпространява най-бързо сред малцинствата.
Хората в нашата общност страдат,
защото нямат достъп до здравеопазване.
Правителството не се грижи за тях, смята ги за безполезни.
Той разбра, че нещата не се развиват достатъчно бързо.
Комисията нямаше нужното влияние.
Влязох в конфликт с Белия дом.
Казах: "За да направя нещо наистина полезно,
трябва да се махна от тази комисия и да работя с хората на място".
Днес Меджик Джонсън заяви, че напуска Комисията по СПИН,
и обвини администрацията на Буш, че пренебрегва работата й.
Накрая си казах: "Ще бъда просто Ървин Джонсън.
Ще правя онова, което смятам за най-добро".
Той основа фондация "Меджик Джонсън".
Мисията, която си поставихме, беше да повишим осведомеността по темата
и да помагаме на ХИВ клиники и подобни места.
С шапка на "Лейкърс" си. - Да.
Днес звездите пристигнаха в Ингълуд, Калифорния,
и в чест на Меджик ще съберат пари за научни изследвания на СПИН.
Играя баскетбол.
Не съм в НБА. Ако реша, мога да играя.
Но за момента ми харесва да обикалям света
и не само че играя баскетбол, но и образовам хората какво са ХИВ и СПИН.
ЩЕ СЕ ВЪРНЕ ЛИ МЕДЖИК?
Всеки се пита дали той отново ще играе.
МЕДЖИК НЕ ИЗКЛЮЧВА ЗАВРЪЩАНЕ
"Лейкърс" пенсионират номера му.
Важно е да отбележим, че става дума за номер 32, не за тялото му.
Меджик отново не дава категоричен отговор за дните си в НБА.
ДЖОНСЪН 32
Надявам се, че ако реша да се върна,
няма да се разсърдите, ако пак направим ето това.
И тогава се случи най-невероятното нещо - "Дрийм тийм".
В ПАМЕТ НА ЕЛИЗАБЕТ ГЛЕЙЗЪР
Превод на субтитрите Катина Николова